OpenLLM-France/wikimedia huggingface dataset:
# Chasma Boreale

Chasma Boreale és un gran canyó al casquet de gel del pol nord de Mart, en el quadrangle Mare Boreum, a 83° de latitud nord i 47,1° de longitud oest. Té uns 560 km de longitud i va ser nomenat pel nom clàssic d'una característica d'albedo.
Els costats del canó revelen característiques en capes dins de la capa de gel que resulten de la fusió estacional i la deposició del gel, juntament amb els dipòsits de pols de les tempestes de pols marcianes. La informació sobre el clima passat de Mart pot eventualment revelar-se en aquestes capes, tal com ho fan els patrons d'anells d'arbres i les dades del nucli gelat a la Terra. Tots dos casquets polars també mostren característiques estriades, probablement causades per patrons de flux del vent. Les ranures també estan influenciades per la quantitat de pols. Com més pols, més fosca és la superfície. Com més fosca és la superfície, més es fon ja que les superfícies fosques absorbeixen més energia.

## Galeria

* Característica optimitzada de Chasma Boreale, vista per HiRISE.
* Chasma Boreale, vist per HiRISE.
* Vista generada por computadora basada en imatges de Chasma Boreale capturades per l'instrument THEMIS en Mars Odyssey.

## Referències

* ↑ "Chasma Boreale". Gazetteer of Planetary Nomenclature. USGS Astrogeology Research Program. (anglès)
* ↑ «Archived copy». Arxivat de l'original el 2009-08-31. [Consulta: 28 juny 2019].
# Transcripció

«Transcripció» té aquests significats:
* Transcripció lingüística, representació de paraules o textos originàriament escrits amb un sistema d'escriptura A mitjançant un sistema d'escriptura d'arribada B
* Transcripció fonètica
* Transcripció genètica, procés pel qual la informació genètica codificada a una molècula d'ADN es copia en una molècula d'ARN
* Música: Transcripció musical
Viccionari
# Lukiànovka (Krasnoarmeiski)

* Per a altres significats, vegeu «Lukiànovka».
Lukiànovka (en rus: Лукьяновка) és un poble del krai de Primórie, a l'Extrem Orient de Rússia, que en el cens del 2010 tenia 355 habitants. Pertany al districte rural de Krasnoarmeiski.

## Referències

* ↑ Законодательное собрание Приморского края. Сборник «Муниципальные образования Приморского края»
# PCD

PCD té els següents significats:
* Partit del Centre Democràtic, partit polític històric d'Espanya
* Partit Comunista de Dinamarca, partit polític històric de Dinamarca
* Partit Cristianodemòcrata (França), partit polític de França
* Partit Popular Democristià de Suïssa (del seu nom en romanx Partida Cristiandemocratica), partit polític de Suïssa
* Partit de Convergència Democràtica (Guinea Bissau), partit polític de Guinea Bissau
* Partit de Convergència Democràtica (Cap Verd), partit polític de Cap Verd
* Partit de Convergència Democràtica - Grup de Reflexió, partit polític de São Tomé i Príncipe
* Partit de la Societat Democràtica (del seu nom en kurd Partiya Civaka Demokratîk), partit polític històric de Turquia
* Partit Conservador Democràtic (Romania), partit polític històric de Romania
* Partit Demòcrata Cristià (Polònia) (del seu nom en polonès Partia Chrześcijańskich Demokratów), partit polític històric de Polònia
* Partit de la Coalició Democràtica de Guinea Equatorial, partit polític de Guinea Equatorial
* Pussycat Dolls, grup musical femení històric format a Los Angeles (Estats Units)
* Mort cel·lular programada (del seu nom en anglès Programmed Cell Death), mort d'una cèl·lula com a resultat d'un procés regulat
* Protein-coated disc, tecnologia teòrica que incrementaria la capacitat dels discs òptics
* pcd també és el codi ISO 639-3 del picard, llengua pròpia de la Picardia
# Tramonti di Sopra

Tramonti di Sopra (friülà Tramonç Disore) és un municipi italià, dins de la província de Pordenone. L'any 2007 tenia 393 habitants. Limita amb els municipis de Claut, Forni di Sotto (UD), Frisanco, Meduno, Socchieve (UD) i Tramonti di Sotto.

## Administració

Llista d'alcaldes :
| Període | Identitat | Partit |
| 2008- | Roberto Sante Vallar | Centreesquerra |
# Turó del Pi Gros (Sant Quirze Safaja)

El Turó del Pi Gros és una muntanya de 702,2 metres d'altitud del terme municipal de Sant Quirze Safaja, a la comarca del Moianès.
Està situada en el sector central del terme, a prop i al nord del poble de Sant Quirze Safaja. El Camí de Bernils passa pel seu vessant de llevant. En el vessant sud-occidental, en el coster que davalla cap al Tenes es troben els Camps del Rector.
# Sant Esteve d'Estoer

Sant Esteve d'Estoer és l'actual església parroquial, d'origen romànic, del poble d'Estoer, a la comarca del Conflent, de la Catalunya del Nord.
És al centre de la cellera primigènia del poble d'Estoer, cellera que es conserva quasi sencera.

## Història

Del 879 és la primera documentació de l'església de Sant Esteve d'Estoer: s'hi celebraren els juraments per a la reconstrucció de les actes del monestir d'Eixalada, els títols del qual s'havien perdut l'any anterior en uns formidables aiguats que arrasaren tot el lloc on era aquell monestir. El 1025 aquesta església tornava a ser l'escenari d'un altre acte important: l'obertura i atestació del testament de la vescomtessa Guisla, esposa del vescomte Bernat I de Conflent, mare del bisbe d'Urgell Ermengol i del vescomte Arnau de Conflent. Aquesta església, a més, era un dels temples infeudats als senyors de Domanova en el Conflent.
A finals del segle xvi l'església romànica amenaçava ruïna, i s'hi feren importants obres al llarg del segle xvii que modificaren substancialment el temple, així com la mateixa cellera, atès que n'ocuparen una bona part.

## L'edifici

En l'actualitat es poden veure pocs elements del temple romànic original: un arc de mig punt tapiat a la base del campanar, i poca cosa més. Tanmateix, l'absis, quasi del tot immers en les construccions veïnes, i les parets mestres podrien ser també de l'obra original, però tot el conjunt roman sota l'arrebossat.

## Bibliografia

* Badia i Homs, Joan. «Estoer: Sant Esteve d'Estoer». A: La Cerdanya, el Conflent. Barcelona: Fundació Enciclopèdia Catalana, 1995 (Catalunya romànica. Volum VII). ISBN 84-77399-51-4.
* Becat, Joan. «63 - Estoer». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Conf 52. Sant Esteve d'Estoer». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3*). ISBN 84-85180-12-7.
* Ponsich, Pere; Lloret, Teresa; Gual, Raimon. «Estoer». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Sant Esteve d'Estoer en els ortofotomapes de l'IGN
# Villa Cristina

Villa Cristina és una obra del municipi de la Garriga (Vallès Oriental) inclosa en l'Inventari del Patrimoni Arquitectònic de Catalunya.

## Descripció

Edifici civil. Casa unifamiliar entre parets mitgeres. Consta de planta soterrani i baixa. Les entrepilastres estan estucades en forma de carreu. La façana està rematada amb una barana amb balustres de pedra artificial amb motius florals. En el frontó, una garlanda emmarca el nom de la casa.

## Història

És l'obra més recarregada de la primera etapa de l'arquitecte M. J. Raspall, i això essencialment pel conjunt d'elements florals que hi ha a l'emmarcat de les obertures. Per primera vegada apareixen les pilastres que avancen en simple motlluració perpendicular a façana.

## Referències

* 1 2 «Villa Cristina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Chasma

En astrogeologia, chasma (plural chasmata, abr. CM) és una paraula llatina que significa «barranc» que la Unió Astronòmica Internacional (UAI) utilitza per indicar un tret superficial planetari que designa una vall o una gorja molt profunda i llarga i de pendents considerables. Per a l'assignació de noms a noves chasmata, la Unió Astronòmica Internacional segueix els següents criteris de nomenclatura, si no hi ha un altre criteri més general per al cos celeste en qüestió:
Altres exemples són Coprates Chasma a Mart o la gran Ithaca Chasma a Tetis.

## Referències

* ↑ (anglès) Descriptor Terms (Feature Types) - Gazetteer of Planetary Nomenclature - International Astronomical Union (IAU) Working Group for Planetary System Nomenclature (WGPSN)
# Calau nan

El calau nan (Horizocerus hartlaubi) és una espècie d'ocell de la família dels buceròtids (Bucerotidae) que habita els boscos de l'Àfrica central i Occidental des de Sierra Leone, sud de Guinea i Libèria, cap a l'est fins a l'oest d'Uganda, i cap al sud fins al sud de la República del Congo i la República Democràtica del Congo.

## Taxonomia

Inclòs en principi al gènere Tockus, va passar al gènere Horizocerus arran els treballs de González et al. 2013. S'han classificat en dues subespècies, que modernament el HBW Alive considera espècies de ple dret:
* calau nan occidental (Horizocerus hartlaubi sensu stricto) (Gould, 1861). Des de Guinea i Sierra Leone fins Gabon i la Rep. del Congo
* calau nan oriental (Horizocerus granti) (Hartert, 1895), de la Rep. Dem. del Congo i zones limítrofes de la rep. del Congo i Uganda.

## Referències

* ↑ Juan Carlos T.González, Ben C.Sheldon, Nigel J.Collar i Joseph A.Tobias. A comprehensive molecular phylogeny for the hornbills (Aves: Bucerotidae). 2013. Molecular Phylogenetics and Evolution. Volum 67, 2, Pag 468-483
# Orékhovo (Vladímir)

* Per a altres significats, vegeu «Orékhovo».
Orékhovo (en rus: Орехово) és un poble de l'óblast de Vladímir, a Rússia, segons el cens del 2010 tenia 16 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# PCI

PCI té els següents significats:
* PCI o paràlisi cerebral infantil, trastorn del to postural i del moviment
* PCI o Peripheral Component Interconnect, bus d'ordinador estàndard per connectar dispositius perifèrics directament a la placa base
* PCI Express, estàndard de bus informàtic
* PCI o Partit Comunista Italià, partit polític italià fundat el 1921 i que va desaparèixer formalment el 1991
* PCI o Poder calorífic inferior, poder calorífic que té en compte la correcció per humitat
* PCI o Partit Comunista Internationalista, organització trotskista, secció francesa de la IV Internacional, creada el març del 1944 i doissolta el 1968
# Ciclofil·lideus

Els ciclofil·lideus (Cyclophyllidea) són un ordre de platihelmints de la classe dels cestodes, que inclou el grup més important de paràsits dels éssers humans i els animals domèstics. Tots tenen múltiples segments anomenats proglotis, i tots tenen quatre ventoses en el seu escòlex o cap, encara que alguns poden tenir altres estructures. Les proglotis tenen l'obertura genital en un costat (excepte en els Dilepididae, que tenen obertures genitals a ambdós costats), i una glàndula de vitel compacte o vitel·lari posterior a l'ovari.

## Taxonomia

Les famílies inclouen:
* Família Acoleidae Fuhrmann, 1899
* Família Anoplocephalidae - inclou diversos paràsits dels cavalls i el gènere Moniezia paràsit dels remugants.
* Família Amabiliidae Braun, 1900
* Família Davaineidae Braun, 1900 - comprèn 14 gèneres, la majoria dels quals són paràsits d'ocells.
* Família Dilepididae Railliet & Henry, 1909
* Família Diploposthidae Poche, 1926
* Família Dipylidiidae - el membre més important és Dipylidium caninum.
* Família Gryporhynchidae Spassky & Spasskaya, 1973
* Família Hymenolepididae Ariola, 1899 - inclou el gènere Hymenolepis, un paràsit dels humans.
* Família Progynotaeniidae Fuhrmann, 1936
* Família Schistotaeniidae Johri, 1959
* Família Taeniidae Ludwig, 1886 - inclou els paràsits del bestiar del gènere Taenia (causants de la teniosi) i paràsits que s'enquisten en l'ésser human del gènere Echinococcus (causants de l'equinococcosi).

## Referències

* ↑ «Cyclophyllidea». University of Michigan.
* ↑ «WoRMS - World Register of Marine Species - Cyclophyllidea». [Consulta: 19 gener 2021].
# Christian Poos

Christian Poos (Ciutat de Luxemburg, 5 de novembre de 1977) és un ciclista luxemburguès que fou professional del 2000 al 2003 i del 2007 al 2012.
Del seu palmarès destaquen cinc Campionats nacionals en contrarellotge i dos més en ruta. Fou escollit Esportista Luxemburguès de l'Any de 1997.

## Palmarès

* 1995
** Campió de Luxemburg júnior en ruta
** 1r al Gran Premi General Patton
* 1997
** 1r a la Lieja-Bastogne-Lieja sub-23
* 1999
** Campió de Luxemburg en contrarellotge
* 2001
** Campió de Luxemburg en ruta
* 2002
** Campió de Luxemburg en ruta
** Campió de Luxemburg en contrarellotge
* 2003
** Campió de Luxemburg en contrarellotge
* 2007
** Campió de Luxemburg en contrarellotge
* 2008
** Vencedor d'una etapa al Tour de Moselle
* 2009
** 1r al Gran Premi François-Faber
* 2010
** 1r al Gran Premi François-Faber
* 2011
** Campió de Luxemburg en contrarellotge
** Vencedor d'una etapa al Sibiu Cycling Tour
* 2015
** Campió de Luxemburg en contrarellotge de ciclistes sense contracte

## Referències

* ↑ «Christian Poos». ProCyclingStats. [Consulta: 3 novembre 2015].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Ciutat de San Marino

La Ciutat de San Marino (Città di San Marino en italià), coneguda també com a San Marino, és la capital de la República de San Marino i està situada sobre el mont Titano.
És la tercera ciutat del país, després de Borgo Maggiore i de Dogana, al castello de Serravalle, i és també la capital del castello homònim (4.493 habitants i una extensió de 7,09 km²). El territori del castello limita amb els castelli d'Acquaviva, Borgo Maggiore, Fiorentino i Chiesanuova, i amb la província italiana de Pesaro i Urbino.

## Referències

* ↑ «Ciutat de San Marino». Gran Enciclopèdia Catalana. Barcelona: Grup Enciclopèdia Catalana.
# Ceratonykus oculatus

Ceratonykus oculatus és una espècie de dinosaure teròpode alvarezsàurid que va viure al Cretaci superior en el que actualment és Mongòlia, Àsia. Les seves restes fòssils foren descobertes l'any 2009.

## Referències

* ↑ Alifanov, V.R. and Barsbold, R. (2009). "Ceratonykus oculatus gen. et sp. nov., a new dinosaur (?Theropoda, Alvarezsauria) from the Late Cretaceous of Mongolia." Paleontologicheskii Zhurnal (Russ.) 2009, 1: 86–99.
# Club Deportivo Basconia

* Aquest article tracta sobre el club de futbol. Si cerqueu el club de basquetbol, vegeu «Saski Baskonia».
El Club Deportivo Basconia, també anomenat Baskonia, és un club de futbol basc de la ciutat de Basauri, Biscaia.

## Història

Va ser fundat el 14 de març de 1913 amb el nom CD Basconia. El seu nom prové de l'empresa siderúrgica La Basconia. En la seva trajectòria destaquen les sis temporades que va jugar a Segona Divisió, entre 1957 i 1963. El 1997 esdevingué filial de l'Athletic de Bilbao.
Fins a l'any 2007 jugà al camp Pedro López Cortázar amb capacitat per a 8.500 espectadors. A partir de 2007 juga a Artunduaga.

## Títols

* Tercera Divisió espanyola de futbol:
** 1956-57, 1984-85, 1997-98, 2002-03
* Campionat d'Espanya d'Aficionats:
** 1951

## Entrenadors destacats

* Javier Clemente

## Jugadors destacats

Nota: lliga de jugadors que han disputat almenys 50 partits de lliga amb l'Athletic de Bilbao o han assolit estatus internacional.
| Fernando Amorebieta Daniel Aranzubia José Argoitia Joseba Arriaga Beñat Javier Casas | Luis María Echeberría Borja Ekiza Unai Expósito Carlos Gurpegi Gorka Iraizoz Andoni Iraola | José Ángel Iribar Ander Iturraspe Aymeric Laporte Enrique Larrinaga Fernando Llorente Luis Prieto | Mikel Rico Markel Susaeta Ustaritz Óscar Vales Francisco Yeste |

## Referències

* 1 2 3 «Historia del Basconia». cdbasconia.com. Arxivat de l'original el 2015-09-23. [Consulta: 24 novembre 2012].
* 1 2 «El C.D. Basconia: Datos curiosos a lo largo de 100 años de historia». blogseitb.com. Arxivat de l'original el 2015-12-07. [Consulta: 17 gener 2016].

## Enllaços externs

* Web oficial Arxivat 2022-08-16 a Wayback Machine.
# Cleo Springs

Cleo Springs és un poble dels Estats Units a l'estat d'Oklahoma. Segons el cens del 2000 tenia 326 habitants.

## Demografia

Segons el cens del 2000, Cleo Springs tenia 326 habitants, 135 habitatges, i 90 famílies. La densitat de població era de 224,8 habitants per km².
Dels 135 habitatges en un 31,1% hi vivien nens de menys de 18 anys, en un 59,3% hi vivien parelles casades, en un 5,9% dones solteres, i en un 32,6% no eren unitats familiars. En el 31,1% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,01.
Per edats la població es repartia de la següent manera: un 23,3% tenia menys de 18 anys, un 11,3% entre 18 i 24, un 22,7% entre 25 i 44, un 27,3% de 45 a 60 i un 15,3% 65 anys o més.
L'edat mediana era de 40 anys. Per cada 100 dones de 18 o més anys hi havia 88 homes.
La renda mediana per habitatge era de 31.250 $ i la renda mediana per família de 39.000 $. Els homes tenien una renda mediana de 25.781 $ mentre que les dones 15.893 $. La renda per capita de la població era de 14.824 $. Entorn del 14,1% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cleo Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cleo Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Coeficient osmòtic

El coeficient osmòtic φ és un valor que mesura la desviació del comportament d'un dissolvent respecte del seu comportament en condicions ideals, segons la llei de Raoult. El coeficient osmòtic es defineix basant-se en concentracions en l'escala de molalitats com:
$\varphi ={\frac {\mu _{A}^{*}-\mu _{A}}{R\cdot T\cdot M_{A}\sum _{i}m_{i}}}\,$
i basant-se en les concentracions en l'escala de les fraccions molars:
$\varphi ={\frac {\mu _{A}^{*}-\mu _{A}}{R\cdot T\ln x_{A}}}\,$
on $\mu _{A}^{*}$ és el potencial químic del dissolvent pur i $\mu _{A}$ és el potencial químic del dissolvent en la dissolució, M$_A$ és la massa molar del dissolvent, x$_A$ la seva fracció molar, R la constant dels gasos i T la temperatura termodinàmica.

## Referències

* ↑ Osmotic coefficient Arxivat 2008-12-05 a Wayback Machine. Definició del Gold book de la IUPAC
# Coeficient de variació

El coeficient de variació de Pearson és un paràmetre estadístic que mesura la dispersió d'una mostra o població estadística. Se sol abreujar amb les sigles CV. Fou desenvolupat pel matemàtic Karl Pearson. És útil per comparar dispersions a escales diferents, ja que és una mesura invariant davant de canvis d'escala. Un dels seus usos més comuns és per expressar la desviació estàndard com a percentatge de la mitjana aritmètica, mostrant una millor interpretació percentual del grau de variabilitat que la desviació típica o estàndard. D'altra banda presenta problemes, ja que a diferència de la desviació típica aquest coeficient és variable davant de canvis d'origen. Per això és important que tots els valors siguin positius i la seva mitjana siga un valor positiu. A major valor de coeficient de variació major heterogeneïtat dels valors de la variable; i a menor coeficient de variació, major homogeneïtat en els valors de la variable.
Suposant que: ${\bar {x}}>0$ es calcula:
    $C_{V}={\frac {\sigma }{\bar {x}}}$
On $\sigma$ és la desviació típica. Es pot donar en tant per cent calculant:
    $C_{V}={\frac {\sigma }{\bar {x}}}\cdot 100$

## Propietats i aplicacions

* El coeficient de variació és típicament menor que un.
* Per a la seva millor interpretació s'expressa com a percentatge.
* Depèn de la desviació típica i en major mesura de la mitjana aritmètica, ja que quan aquesta és 0 o molt pròxima a aquest valor CV perd significat, ja que pot donar valors molt grans, que no necessàriament impliquen dispersió de dades.
* El coeficient de variació és comú en diversos camps de la probabilitat aplicada, com teoria de renovació, teoria de cues i. En aquests camps la distribució exponencial és sovint més important que la distribució normal. La desviació típica d'una distribució exponencial és igual a la seva mitjana, pel que la seva coeficient de variació és 1. Les distribucions amb un C.V. menor que un, com la distribució d'Erlang es consideren de "baixa variància", mentre que aquelles amb un CV més gran que un, com la distribució hiperexponencial es consideren d'"alta variància". Algunes fórmules en aquests camps s'expressen utilitzant el quadrat del coeficient de variació, abreujat com SCV (per la seva sigla en anglès).

## Referències

* 1 2 «What does coefficient of variation mean?». [Consulta: 27 gener 2022].
* 1 2 «Coeficiente de variación» (en castellà). [Consulta: 27 gener 2022].
* 1 2 «Coeficiente de variación, ejemplos y ejercicios | Matemóvil» (en castellà), 14-10-2019. [Consulta: 30 gener 2022].
# Cercidifilàcies

Cercidiphyllaceae és una família de petita plantes dicotiledònies que comprèn gens més que un sol gènere Cercidiphyllum.
El katsura és un gran arbre de fulles caduques, de les regions temperades de l'est d'Àsia, conreat com a font de fusta per a la construcció d'habitatges i com a arbre ornamental.
La classificació filogenètica situa a aquesta família dins de l'ordre de les saxifragals.

## Referències

* ↑ Crane, Peter R.; DuVal, Ashley «766. CERCIDIPHYLLUM MAGNIFICUM - Systematic placement and fossil history of Cercidiphyllum Siebold & Zuccarini: Cercidiphyllaceae» (en anglès). Curtis's Botanical Magazine, 30, 3, 01-10-2013, pàg. 177–192. DOI: 10.1111/curt.12043.
* ↑ «Cercidiphyllaceae» (en anglès). Flora of China. [Consulta: 18 juliol 2021].
* ↑ «Cercidiphyllaceae» (en anglès). Tropicos.org. Missouri Botanical Garden. [Consulta: 18 juliol 2021].
# Clarksburg (Ohio)

Clarksburg és una població dels Estats Units a l'estat d'Ohio. Segons el cens del 2000 tenia 516 habitants.

## Demografia

Segons el cens del 2000, Clarksburg tenia 1.190.000 habitants, 178 habitatges, i 131 famílies. La densitat de població era de 1.048,6 habitants per km².
Dels 178 habitatges en un 37,1% hi vivien nens de menys de 18 anys, en un 53,4% hi vivien parelles casades, en un 15,7% dones solteres, i en un 26,4% no eren unitats familiars. En el 20,8% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,2.
Per edats la població es repartia de la següent manera: un 28,5% tenia menys de 18 anys, un 9,7% entre 18 i 24, un 28,1% entre 25 i 44, un 22,7% de 45 a 60 i un 11% 65 anys o més.
L'edat mediana era de 32 anys. Per cada 100 dones de 18 o més anys hi havia 95,2 homes.
La renda mediana per habitatge era de 32.159 $ i la renda mediana per família de 36.667 $. Els homes tenien una renda mediana de 30.781 $ mentre que les dones 17.500 $. La renda per capita de la població era de 12.064 $. Aproximadament el 14,6% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clarksburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Clarksburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].